Vi kan nærme os 30 graders varme torsdag eftermiddag.

Det varme sommervejr har i den grad taget revanche over Danmark igen - og torsdag er absolut ingen undtagelse. Varm luft befinder sig over landet, og allerede klokken 8 ligger temperaturerne cirka mellem 17 og 22 graders varme. Som dagen skrider frem, stiger temperaturen lynhurtigt, og allerede i formiddagstimerne passerer vi de 25 grader, som vil gøre torsdag til årets 31. sommerdag - og den 14. alene i juni måned. Lokalt tæt på 30 grader Temperaturen fortsætter med at stige til ud på eftermiddagen, hvor man især over den østlige del af Jylland - for eksempel over Djursland og i Himmerland kan nå 29 graders varme. Helt lokalt kan temperaturen måske nærme sig 30 grader - og sker det, så vil det ikke bare være årets hidtil varmeste dag, men også den varmeste dag i Danmark siden august 2016. I Hovedstadsområdet kan man også se frem til en brandvarm torsdag med temperaturer, der vil toppe på 27-28 graders hed sommervarme. Generelt vil det dog være lidt køligere - eller snarere mere behageligt - langs kysterne, mens man i hele landet får masser af solskin fra en skyfri himmel. Det varme sommervejr ser ud til at fortsætte de næste mange dage.